Document ID: 32011R0540

REGULAMENTUL DE PUNERE ÎN APLICARE (UE) NR. 540/2011 AL COMISIEI
din 25 mai 2011
de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 78 alineatul (3),
după consultarea Comitetului permanent pentru lanțul alimentar și sănătatea animală,
întrucât:
(1)
În conformitate cu Regulamentul (CE) nr. 1107/2009 substanțele active incluse în anexa I la Directiva 91/414/CEE din 15 iulie 1991 privind introducerea pe piață a produselor de uz fitosanitar (2) se consideră autorizate în temeiul respectivului regulament.
(2)
Prin urmare, pentru punerea în aplicare a Regulamentului (CE) nr. 1107/2009, este necesară adoptarea unui regulament cuprinzând lista substanțelor active incluse în anexa I la Directiva 91/414/CEE la data adoptării prezentului regulamentul,
(3)
În acest context, trebuie păstrat în vedere că, drept urmare a prevederilor articolului 83 din Regulamentul (CE) nr. 1107/2009 care a abrogat Directiva 91/414/CEE, directivele care au inclus substanțele active din anexa I la Directiva 91/414/CEE au devenit caduce în măsura în care modifică directiva respectivă. Cu toate acestea, dispozițiile autonome ale acestor directive continuă să se aplice,
ADOPTĂ PREZENTUL REGULAMENT:
Articolul 1
Sustanțele active menționate în anexa la prezentul regulament se consideră autorizate în temeiul Regulamentului (CE) nr. 1107/2009.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament se aplică de la 14 iunie 2011.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 mai 2011.

Labels: 3
6